
Sarmaya Humein Shaaya (Publish) Karne Ke Liye Irsaal Kar 

Samajhte Hain Ke Humari Shaya Karda Kitabo Aur Risalo Ke 

Hain Ke Ye Sab Ahle Sunnat Wa Jama'at Se Hai Aur Ye Bilkul 
Zaahir Bhi Hai Ke Har Likhari Ka Talluq Ahle Sunnat Se Hai Aur 
Phir Ulama -e- Ahle Sunnat Ki Kitabo Ka Mukhtalaf Zubaano 
Mein Tarjuma Kiya Ja Raha Hai Jinke Baare Mein Kisi Ko Koi 
Shak Nahin Hona Chahiye Aur Phir Baat Aati Hai Lafzi Aur 
Imlayi Waghaira Ghalatiyo Ki To Jo Isha'at Khaas Humari Janib 
Se Hoti Hai Yaani Wo Kitabein Aur Risale Jo Team Abde 
Mustafa Official Ki Peshkash Hoti Hain Unki Zimmedari Hum 
Lete Hain Aur Jo Humein Dusre Zariyo Se Mausool Hota Hai 
Un Mein Is Tarah Ki Ghalatiyo Ke Hawale Se Hum Bari Hain Ke 
Wahan Hum Har Har Lafz Ki Chhaan Phatak Nahin Karte 

Team Abde Mustafa Official Ki Ilmi, Tehgeegi Aur Islahi 
Kitabein Aur Risale Kai Marahil Se Guzarne Ke Baad Shaya 
Hote Hain Lekin Iske Bawajood In Mein Bhi Aisi Ghalatiyo Ka 
Paaya Jaana Mumkin Hai Lihaza Agar Aap Unhein Paayein To 
Humein Ittela Farmayein 

Ahle Sunnat Par Kiye Jaane Waale Aitrazaat Mein Se Ek Ye 
Bhi Hai Ke Auliya -e- Ahle Sunnat Ne Apne Manne Waalo Se 
Apne Naam Ke Kalime Padhwaye Hain Aur Ise Saabit Karne Ke 
Liye Kuchh Wagiyaat Pesh Kiye Jaate Hain 

Awaam -e- Ahle Sunnat Jo Isse Na Aashna Hain, Jab Unke 
Saamne Ye Baatein Laai Jaati Hain To Unka Tashweesh Mein 
Mubtala Hona Yaqeeni Hai Aur Natije Mein Hota Ye Hai Ke In 
Baato Ki Asal Haisiyat Se La Ilmi Ki Bina Par Log Ahle Sunnat Se 
Alag Hone Lagte Hain Aur Bil Aakhir Badmazhabo Ke Jaal Mein 
Phans Jaate Hain 


Hum Yahan Is Par Tafseel Se Likhenge, Is Tarah Ki Baato Ki 
Tehqeeq Ulama -e- Ahle Sunnat Ke Aqwaalo Fatawa Ki 
Raushni Mein Pesh Ki Jayegi Aur Saath Hi Is Tarah Ki Jo 
Riwayatein Hain Jin Mein "Chishti Rasoolullah" Ya "Shibli 
Rasoolullah" Jaise Alfaaz Aaye Hain To Unki Sharayi Haisiyat 
Bhi Bayaan Ki Jayegi 


Riwayatein 
Bayaan Kiya Jaata Hai Ke Hazrate Khwaja Ghareeb Nawaz 
Ki Bargaah Mein Ek Shakhs Haazir Hua Aur Mureed Hone Ki 
Khwahish Zaahir Ki To Aapne Farmaya Ke Pehle Ye Kalima 
Padho "La Ilaha Illallah, Chishti Rasoolullah"....!!! 


Yahi Wagiya Dusre Buzurgo Ki Taraf Bhi Mansoob Hai: 
Kitab Fawaidus Salikeen Mein Is Tarah Hai Ke Khwaja 

Muyinudden Chishti Ne Farmaya Ke Main Shaykh Yusuf 

Chishti Ki Bargaah Mein Tha Ke Ek Mard Bai'at Ki Niyyat Se 

Aaya To Khwaja Yusuf Chishti Ne Farmaya Ke Agar Tu La Ilaha 
Illallah, Chishti Rasoolullah Kahe To Main Tujhe Mureed 
Karunga...! 

Isi Kitab Fawaidus Salikeen Ke Hawale Se Hi Mash'hoor 
Kitab Saba Sanabil Mein Ye Wagiya Maujood Hai Jiski Asal 
Ibarat Hum Aage Naqal Karenge 


Hazrate Shibli Ki Taraf Nisbat : 

Kuchh Kitabo Maslan Fawaidul Fawaad Aur Tazkira -e- 
Ghausiya Mein Is Wagiye Ki Nisbat Hazrate Shibli 
Rahmatullahi Alaih Ki Taraf Ki Gai Hai Ke Aapne Ek Shakhs Ko 
Mureed Karne Se Pehle Apne Naam Ka Kalima Padhne Ko 
Kaha Yaani La Ilaha Illallah Shibli Rasoolullah! 


Ye Wagiya Kin Kitabo Mein Hai? : 

Jin Kitabo Mein Ye Wagiya Maujood Hai Un Mein Se Kuchh 
Ke Naam To Hum Likh Chuke, Unke Ilawa Hasht Bahisht, 
Miftahul Aashigeen, Fawaid -e- Fareediya Aur Buzurgo Ke 
Malfoozaat Ki Chand Kitabein Bhi Hain Jin Mein Is Wagiye Ko 
Nagal Kiya Gaya Hai 





La Ilaha Illallah, Chishti Rasoolullah? 





Saba Sanabil Mein 


Sabse Pehle Hum Saba Sanabil Mein Maujood Is Wagiye 
Par Kalaam Karenge Jiski Ek Wajah Ye Hai Ke Ye Bahut Hi 
Mash'hoor Aur Magbool Kitab Hai Ke Jiski Bargaahe Risalat 
Mein Magbooliyat Mash'hoor Hai 

Isi Ziman Mein Dusri Kitabo Par Bhi Likha Jayega 


Asal Ibarat: 
Saba Sanabil Mein Mazkoor Hai: 


Fawaidus Salikeen Mein gli Jey sss AN “ls DI 
Nagal Kiya Hai Ke Khwaja i 

Muyinuddeen Chishti sy Si Ë 
Qaddasa Sirrahu Ne . Shee a x | 
Farmaya Main Shaykh (MAU IG SA C= b 
Yusuf Chishti Qaddasa 


KIUTA UOZO MA 
Sirrahu Ki Khidmat Mein 


Haazir Tha Ke Ek Mard 
Bai'at Ki Niyyat Se Aaya, 
Sar Khwaja Ke Qadam 
Mein Rakha Aur Kaha 
Bai'at Ke Liye Aaya Hoon, 
Khwaja Khaas Haalat 
Mein The, Farmaya Agar 
Tu La Ilaha Illallah Chishti 
Rasoolullah Kahe To Tujh 
Ko Mureed Karunga, 
Akheer Mein Farmaya 


Ab 13,218 Spal San 9 317 
Wr ÉR 9191 JES TIA 

UA? 
AUA ng PH i 
Ve Hs É Ur Ko Wa 


“ 
ul 





La Ilaha Illallah, Chishti Rasoolullah? 





Sun Main Kaun Hoon Aur 
Kya Hoon, Rasool Ki 
Bargah Mein Kameena 
Ghulamo Mein Se Ek 
Hoon, Kalima Wahi Hai 
"Muhammadur 

Rasoolullah"1 


Qabile Ghaur : Khaas Haalat 


Is Wagiye Mein Ye Baat Qabile Ghaur Hai Ke "Khwaja 
Khaas Haalat Mein The" Yaani Wo Koi Alag Haalat Thi 
Ab Pehle Isi "Khaas Haalat" Par Hum Tafseel Pesh Karenge 


Hazrate Allama Mufti Shariful Haque Amjadi Alaihir Rahma 
Likhte Hain Ke (Khwaja Khaas Haalat Mein The) Isse Saaf 
Zaahir Hai Ke Us Wagt Shaykh Yusuf Chishti Kisi Aur Aalam 
Mein The Jise Sufiya -e- Kiraam "Sukar" Kehte Hain (Yaani Ye 
Haalate Sukar Thi), Us Waqt Jazb Ki Kaifyat Hoti Hai, Us Waqt 
Ke Af'aal Wa Aqwaal (Yaani Jo Kuchh Wo Kehte Ya Karte Hain, 
Un) Mein Wo Mazoor Hote Hain, Use Daleel Banana Durust 
Nahin Hota 

Is Par Waazeh Qareena Ye Hai Ke Jab Is Haalat Se Baahar 
Aaye To (Waqiye Mein Mazkoor Hai Ke) Farmaya Main Rasool 
Ki Bargaah Ke Ghulamo Mein Se Ek Kamina Ghulam Hoon, 
Kalima Wahi Muhammadur Rasoolullah Hai? 


1 (Saba Sanabil Ba Hawala Fatawa Shaarahe Bukhari, Jild2, Safa155) 
2 (Fatawa Shaarahe Bukhari, Jild2, Safa156) 

La Ilaha Illallah, Chishti Rasoolullah? 





Ye Taaweel Hai 


Saba Sanabil Ki Ibarat Ke "Khaas Haalat Mein The" Se 
Maloom Hua Ke Jo Kuchh Hua Haalate Sukar Mein Hua Aur Is 
Haalat Mein Sahibe Sukar Marfoo'ul Qalam Hota Hai, Is Haalat 
Mein Ashaabe Sukar Se Jo Af'aal Ya Aqwaal Khilafe Shara 
Saadir Hote Hain Wo Hudood -e- Ifta Se Baahar Hain! 


Sukar Kya Hai? 


Sukar Ek Aisi Haalat Ka Naam Hai Ke Jab Ghalba -e- Jazb 
Aur Tajalliyaat Ke Adame Tahammul Ki Wajah Se Aqle Takleefi 
Baagi Nahin Rehti, Ye Saalik Ke Ahwaal Mein Se Hai Jisko 
Alfaaz Ka Jaama Pehnana Muhaal Hai (Yaani Ye Haalat Kama 
Haqquhu Alfaaz Ke Zariye Bayaan Nahin Ki Ja Sakti, Ye Jo 
Kuchh Bayaan Kiya Ja Raha Hai Faqat Samjhane Ke Liye Hai)? 


Haalate Sukar Aasan Lafzo Mein :- 

Koi Banda Jab Allah Ka Qurb Haasil Kar Leta Hai, Usi Ki Yaad 
Mein Magan Rehta Hai, Uski Zaato Sifaat Mein Ghauro 
Tafakkur Karte Huye Dunya Aur Jo Kuchh Dunya Mein Hai, 
Sabse Alag Ho Jaata Hai Phir Is Haalat Mein Wo Raahe Sulook 
Mein Aage Badhta Chala Jaata Hai To Kabhi Kabhi Aisa Ghalba 
Hota Hai Ke Aql Baagi Nahin Rehti, Aisi Riqqat Taari Hoti Hai 
Wo Is Aalam Mein Nahin Rehte Aur Kuchh Aise Kaam Unse Ho 
Jaate Hain Ya Wo Kuchh Aisa Keh Dete Hain Jo Shariat Ke 


1 (Fatawa Shaarahe Bukhari, Jild2, Safa150) 
2 (Fatawa Shaarahe Bukhari, Jild2, Safa150) 

La Ilaha Illallah, Chishti Rasoolullah? 





Khilaf Hota Hai Lekin Wo Mazoor Hote Hain, Aisi Haalat Mein 
Un Par Se Shariat Ki Qalam Uth Jaati Hai Lihaza Na To Un Par 
Hukm Lagaya Ja Sakta Hai Aur Na Unke Af'aal Wa Aqwaal Ko 
Daleel Banaya Ja Sakta Hai 


Aisa Nahin Hai Ke Ye Sab Hum Apni Taraf Se Bayaan Kar 
Rahe Hain Balki Ye Sab Quraano Sunnat Aur Aqwaale Ulama - 
e- Ahle Sunnat Se Saabit Hai Jiski Tafseel Aap Aage Mulahiza 
Farmayenge 


Aql Kaise Chali Jaati Hai? - Ek Misaal 


Aql Baagi Na Rehne Ka Ye Matlab Nahin Hai Ke Aql 
Humesha Ke Liye Chali Jaati Hai Ya Wo Pagal Ho Jaate Hain 
Balki Iska Ye Matlab Hai Ke Us Haalat Mein Aql Maujood Nahin 
Hoti 

Ise Is Misaal Ke Saath Samajhiye Ke Jaise Koi Aftaab Ki Taraf 
Kuchh Der Dekhe Phir Dusri Taraf Nazar Daale, Use Kuchh 
Nazar Nahin Aayega Halanki Uski Aankhein Salamat Hain 
Magar Aftab Ki Tabaani Ke Asar Ne Thodi Der Ke Liye Dekhne 
Ki Salahiyat Khatm Kar Di Hai! 


Mazkoora Misaal Se Baat Bilkul Waazeh Samajh Mein Aati 
Hai Ke Us Khaas Haalat Mein Aql Kaise Chali Jaati Hai 





1 (Fatawa Shaarahe Bukhari, Jild2, Safa150) 

La Ilaha Illallah, Chishti Rasoolullah? 





Ek Aur Misaal 


Aisa Bahut Hua Hai Aur Hota Hai Ke Ek Muflis Qallach Ko 
Bahut Zyada Daulat Mil Jaati Hai To Wo Pagal Ho Jaata Hai Phir 
Kuchh Bar Waqt Ilaaj Se Theek Ho Jaate Hain, Kuchh Muddatul 
Umr Pagal Hi Rehte Hain, Sirf Samjhane Ke Liye Ye Misaal Likhi 
Gai Hai Warna Allah Waalo Ko, Jo Majzoob Hote Hain Unki 
Shanein Bahut Arfa Wa Aala Hoti Hain Magar Jab Agle Takleefi 
Baagi Nahin To Shariat Ke Ahkaam Un Par Jaari Nahin! 


Ye Wagiya Saba Sanabil Mein Likhne Ka Magsad :- 

Ek Aitraz Ye Bhi Kiya Jaata Hai Ke Is Wagiye Ko Saba Sanabil 
Mein Likhne Ki Kya Zaroorat Thi To Jaan Lein Ke Ise Laane Ka 
Magsad Ye Talqeen Hai Ke Mureed Apne Murshide Bar Haque 
Ki Har Haal Mein Har Baat Mein Itaa'at Kare Jisko Hafiz 
Sheerazi Ne Apne Alfaaz Mein Yun Farmaya Hai 

NA a 

Ye Mas'ala Kisi Ko Samjhana Bahut Mushkil Hai, Kabhi 
Murshid Saalik Ko Uske Halaat Ke Mutabiq Kisi Aisi Baat Ka 
Hukm Deta Hai Jo Zaahir Shariat Ke Khilaf Hoti Hai Lekin 
Haqeeqat Mein Shariat Ke Khilaf Nahin Hoti? 


1 (Fatawa Shaarahe Bukhari, Jild2, Safa150) 
2 (Fatawa Shaarahe Bukhari, Jild2, Safa151) 

Ek Wagiya 


Hazrate Allama Mufti Shariful Hague Amjadi 
Rahimahullahu Ta'ala Likhte Hain Ke Maine Buzurgo Se Suna 
Hai Ke Ek Saahib Ki Shadi Hui, Waapsi Mein Baraat Daakuo Ne 
Loot Li, Unki Dulhan Ko Bhi Le Gaye, Jiske Sadme Mein Wo 
Pagal Ho Gaye, Ghar Baar Chhod Kar Aawaragardi Shuru Kar 
Di, Kisi Tarah Sukoon Nahin Mila To Ek Aarife Kaamil Ki 
Khidmat Mein Haazir Huye, Mureed Hone Ki Darkhwast Pesh 
Ki, Shaykh Ne Un Par Ek Nazar Daali Aur Ek Ashrafi Di Aur 
Hukm Diya Ke Jaao Shehar Mein Jo Tawaif Kunwari Aur Sabse 
Zyada Haseeno Jameel Ho Uske Paas Raat Basar Kar Aao, 
Unhone Ashrafi Le Li Magar Himmat Na Padi, Subah Ko Phir 
Waise Hi Haazir Huye 

Shaykh Ne Wagiya Puchha To Bata Diya Ke Meri Himmat 
Nahin Padi, Phir Shaykh Ne Wahi Hukm Diya Magar Phir Wo 
Tameel Na Kar Sake, Teesre Din Shaykh Ne Unhein Bahut 
Sakhti Ke Saath Hukm Diya To Majboor Ho Kar Tawaif Ke 
Muhalle Mein Gaye, Puchh Guchh Ke Baad Ek Aisi Tawaif Ka 
Pata Chala, Ye Wahan Gaye, Jab Tanhayi Hui To Dekha Ke Ek 
Nihayat Hi Haseeno Jameel Ladki Baithi Hui Hai Aur Ro Rahi 
Hai, Unhone Usse Rone Ka Sabab Puchha To Usne Badiqqate 
Tamam Apni Jo Roodaad Sunayi Uske Mutabiq Ye Unki Dulhan 
Nikli! 


Raahe Sulook Mein Sabse Aham Apne Murshid Ki Itaa'at 
Hai, Isi Ko Batane Ke Liye Hazrat Ne Saba Sanabil Shareef Mein 
Ye Waqiya -e- Mazkoora Tehreer Farmaya Hai, Ye Sab Masail 

La Ilaha Illallah, Chishti Rasoolullah? 





Aise Dageeg Aur Aham Hain Ke Tehreer Se Inko Samajhna 
Mushkil Hai, Kama Hagguhu To Usi Wagt Samajh Mein 
Aayenge Jab Is Raah Mein Koi Qadam Rakhe Aur Koi Murshide 
Kamil Ho To Samajh Mein Aa Sakta Hai! 


Radd Aur Taaweel 


Is Waqiye Ki Taaweel Ke Saath Saath Iske Inkar Ka Bhi Pahlu 
Hai Ke Iska Radd Kiya Jaaye Aur Iski Nisbat Huzoor Khwaja 
Ghareeb Nawaz Ya Kisi Aur Buzurg Ki Taraf Baatil Qaraar Di 
Jaaye, Chunanche Allama Shariful Hague  Amjadi 
Rahimahullahu Ta'ala Likhte Hain Ke Pehli Baat Ye Hai Ke 
Hasht Bahisht Aur Fawaidus Salikeen Hazrate Khwaja 
Qutbuddin Kaaki Quddisa Sirruhu Ki Hai Ya Nahin, Bazaar 
Mein Kisi Ke Naam Se Koi Kitab Chhap Jaana Iski Daleel Nahin 
Ke Jiske Naam Se Kitab Chhapi Hai Ye Usi Ki Tasneef Hai, Kisi 
Ki Kitab Us Waqt Maani Jayegi Jab Musannif Ke Ahad Se Le Kar 
Shaaya Hone Tak Motamad Aur Mustanad Logon Ke Yahan 
Mahfooz Ho Aur In Dono Kitabo Ke Baare Mein Aisa Koi 
Suboot Nahin, Khuda Natarso Ne Bade Bade Aimma -e- Deen 
Ke Naam Se Farzi Kitabein Shaaya Kar Di, Ek Do Nahin Iski 
Sadahaa Nazeerein Hain 


Phir Asal Kitab Agar Musannif Ki Hogi To Ilhaaq Se Mahfooz 
Hai, Iska Faisla Bahut Mushkil Hai 


Lataif -e- Ashrafi Hazrate Makhdoom Sultan Jahangeer 
Quddisa Sirruhu Ke Malfoozaat Ka Majmua Hai Jise Unke 





1 (Fatawa Shaarahe Bukhari, Jild2, Safa151) 

La Ilaha Illallah, Chishti Rasoolullah? 





Mahboob Khalifa Hazrate Nizaam Yamani Quddisa Sirruhu Ne 
Jama Farmaya Lekin Is Khanwada -e- Mubaraka Ke 
Muta'addid Afraad Ne Hatta Ke Muhaddise Aazam -e- Hind 
Ouddisa Sirruhu Ke Khalafe Akbar Aali Janab Musanna Anwar 
Miyan Saahib Ne Bhi Tashih Ki Hai Ke Is Mein Ilhaqaat Hain 
(Phir Aap Farmate Hain Ke) Mera Zanne Ghalib Ye Hai Ke Ye 
Kisi Ka Ilhaaq Hai Bi Ayenihi Yahi Qissa Dusri Kitabo Mein 
Hazrate Yusuf Chishti Quddisa Sirruhu Ke Baare Mein 
Maktoob Hai, Mera Tajriba Hai Ke Jab Ek Hikayat Minno An 
Muta'addid Buzurgo Ki Taraf Mansoob Hoti Hai To Wo Farzi 
Hoti Hai! 


Hazrate Allama Mufti Zulfiqar Khan Nayeemi Se Sawal Kiya 
Gaya Ke "La Ilaha Illallah, Chishti Rasoolullah" Kehne Waale 
Par Kya Hukm Hai? 

Aap Likhte Hain Ke Kalima -e- Tayyiba "Muhammadur 
Rasoolullah" Ki Jagah Kisi Aur Ka Naam Ya Nisbat Jaise Chishti 
Rasoolullah Kehne Waala Agar Hosho Hawaas Mein Hai To 
Bila Shubha Kafir Hai (Mazeed Likhte Hain Ke) Ulama -e- Ahle 
Sunnat Ke Nazdeek Is Kalima Ka Intesab Khwaja Saahib Ki 
Taraf Juhala Ka Ilhaaq Hai, Kutube Tasawwuf Mein Bahut Se 
Wagjiyaat Jahilo Ne Ilhaaq Kar Diye Hain (Aapne Iski Taaweel 
Pe Bhi Guftagu Ki Hai Aur Deobandi Firqe Ke Akabireen Ke 
Hawale Bhi Nagal Kiye Hain Jinhein Hum Aage Bayaan 
Karenge)? 


1 (Fatawa Shaarahe Bukhari, Jild2, Safa154) 
2 (Fatawa Uttrakhand, Jild1, Safa52) 





15 


La Ilaha Illallah, Chishti Rasoolullah? 





Hadees Mein Haalate Sukar Ka Zikr 


Auliya -e- Kiraam Ki Jis Khaas Haalat Ka Bayaan Guzra, Uski 
Asal Hadees Mein Maujood Hai, Chunanche Abu Dawood 
Shareef, Kitabul Hudood Mein Ye Riwayat Hai: 


Hazrate Ali Radiallaho is dali 
Ta'ala Anho Bayaan Karte i 


Hain Ke Nabiye Kareem 
sis ais ale de di de 
Ne Farmaya Ke Teen 
Logon Se (Shariat Ka) 
Qalam Utha Liya Gaya 
Hai, (1) Soye Huye Shakhs 
Se Jab Tak Wo Bedaar 
Nahin Ho Jaata, 

(2) Bachhe Se, Jab Tak Wo 
Baligh Nahin Ho Jaata, 
Aur, 

(3) Pagal Se, Jab Tak Wo 
Aqlmand Nahin Ho Jaata! 


GAN gl ce WE pb tabs 
GÁ oF PEN ae Ge Gb 
£53.06 ales aie 281 fs 
35 Silvi BS gf sah 
WA, Bans 
Á QE, 0555 ES pal gbi 

eel Ria 
dis AN G85 G OF. BAG? 
3 sas e 26) Je gill é 
BEN des 


Ye Hadees Tirmizi Shareef Mein Bhi Maujood Hai, Dekhiye 
Kitabul Hudood, Baab : Jis Shakhs Par Hadd Wajib Nahin Hoti, 
Hadees:1343 

Sunan Nisayi, Ibne Maaja Aur Musnad Ahmad Bin Hambal 
Mein Bhi Is Riwayat Ko Nagal Kiya Gaya Hai 





1 (Abu Dawood, Kitabul Hudood, Hadees:4403) 

La Ilaha Illallah, Chishti Rasoolullah? 





Sunan Darmi Mein Ek Baab Hai: 
Teen Tarah Ke Logon Se INS y> ple GL 
Qalam (Yaani Shariat Ka 
Hukm) Utha Liya Gaya Hai 


Is Baab Mein Hazrate Aaisha Se Ye Riwayat Marwi Hai, 
Dekhiye Sunan Darmi, Kitabul Hudood, Hadees:2333 

Is Hadees Se Maloom Hota Hai Ke Shariat Ke Ahkaam 
Laagu Hone Ke Liye Agl Ka Maujood Hona Zaroori Hai, Agar 
Kisi Ki Aql Baagi Nahin To Wo "Marfoo'ul Qalam" Hai Yaani Jis 
Par Se Qalam Utha Liya Gaya Ho 


Haalate Sukar Mein Namaz Maaf Hai? 


Behrul Uloom, Hazrate Allama Mufti Abdul Mannan Aazmi 
Rahimahullahu Ta'ala Likhte Hain Ke Banda Kitna Hi Khuda 
Raseeda Ho Jab Tak Uske Hawaas Baja Hain, Usse Shara 
(Shariat) Ki Takleef Maaf Nahin Aur Shariat Ki Itteba Ke 
Baghair Tariqat Ka Husool Namumkin Hai Lekin Sufiya -e- 
Kiraam Mein Ek Alag Giroh Majzoobo Ka Hota Hai Jin Par 
Sukar Ki Kaifyat Taari Rehti Hai Aur Unhein Apna Hosh Nahin 
Rehta, Aise Log Dayera -e- Takleef Se Baahar Hote Hain Jaise 
Majnoon Wa Pagal To Aise Log Apne Aqwaal Ya Af'aal Mein 
Mazoor Honge Lekin Aise Logon Ke Supurd Rushdo Hidayat 
Nahin Balki Ugala Ki Rushdo Hidayat Salikeen Se Mutalliq Hai 
To Awaam Ko Na To Har Pagal Deewane Ko Wali Kehna 
Chahiye Na Shara Se Aazad Wa Be Qaid Logon Ke Pichhe Lagna 
Chahiye! 


1 (Fatawa Behrul Uloom, Jild6, Safa277) 








17 


La Ilaha Illallah, Chishti Rasoolullah? 





Ikhteyar Nahin Hota 


Is Khaas Haalat Mein Majzoob Ka Khud Pe Ikhteyar Nahin 
Hota Aur Phir Unse Jo Af'aal Ya Agwaal Saadir Hote Hain, Un 
Mein Wo Mazoor Hote Hain Chunanche Qutbul Wagt, Ghause 
Zamaan, Hazrate Abdul Azeez Dabbagh Rahimahullahu Ta'ala 
Farmate Hain Ke Ek Shakhs Ko Apne Shaikh Se Bahut 
Muhabbat Thi Aur Har Waqt Uske Zehan Mein Shaykh Ka 
Khayaal Maujood Rehta Tha Chunanche Agar Wo Shaykh 
Mureed Ke Saamne Maujood Na Hota Aur Apne Ghar Mein 
Kisi Kaam Mein Masroof Hota To Wo Mureed Bhi Apne Kaam 
Mein Usi Kaam Ki Nagal Karta Yahan Tak Ke Agar Shaykh Apne 
Ghar Mein Apni Beti Fatima Ko Aawaz Deta To Mureed Bhi 
Apne Ghar Mein Fatima Ko Aawaz Deta (Halanki Uske Ghar 
Mein Koi Fatima Naami Ladki Nahin Thi), 

Shaykh Apne Ghar Mein Kisi Ko Hidayat Deta "Yun Karo" 
To Mureed Bhi Apne Ghar Mein Yahi Alfaaz Dohrata, 

Shaykh Apne Ghar Mein Sar Par Imama Bandhta To 
Mureed Bhi Apne Ghar Mein Sar Par Koi Cheez Lapetne Lag 
Jaata, Har Waqt Uski Yahi Kaifyat Rehti Aur Phir Isi Muhabbat 
Ke Natije Mein Wo Apne Shaikh Ka Roohani Waris Bana? 


Ab Yahan Dekhein To Mureed Ka Har Kaam Mein Apne 
Shaykh Ki Nagal Karna Ek Ghair Zaroori Sa Kaam Samajh Mein 
Aata Hai Lekin Ye Apne Shaykh Se Inteha Darje Ki Muhabbat 
Ka Natija Tha, Ise Mazeed Waazeh Karne Ke Liye Hum Ek Aur 
Wagiya Isi Kitab Se Nagal Karte Hain 





1 (Al Abreez, Urdu, Safa429) 





18 


La Ilaha Illallah, Chishti Rasoolullah? 





Ishge Majazi Se Misaal 


Aap Rahimahullahu Farmate Hain Ke Ek Shakhs Ko Kisi 
Khubsoorat Khatoon Ke Saath Ishq Ho Gaya (Jis Ka Naam 
Fatima Tha) Aur Deewangi Is Qadr Zyada Hui Ke Agar Koi 
Shakhs Kisi Aur Aurat Ko Fatima Keh Kar Bulata To Jawaban Ye 
Uth Khada Hota Aur Ye Sab Kuchh La Sha'oori Taur Par Hota 

Aap Farmate Hain Ek Martaba Maine Khud Us Shakhs Ko 
Dekha Ke Kisi Ne Fatima Pukara To Usne La Sha'oori Taur Par 
Iska Jawab Diya Lihaza Agar Majaaz Mein Ishq Ki Ye Kaifyat Hai 
To Hageeqat Ka Andaza Aap Khud Kar Sakte Hain" 


Zehar Ka Pata Na Chala 


Aap Rahimahullahu Mazeed Ek Wagiya Bayaan Farmate 
Hain Ke Mere Shaykh Mansoor Bin Ahmad Farmaya Karte The 
Ke Allah Ta'ala Ki Muhabbat Ke Daawedar Logon Ke Liye Ek 
Eisayi Ka Wagiya Bahut Naseehat Rakhta Hai 


Ek Eisayi Shakhs Ko Kisi Padri Ki Beti Ke Saath Ishq Ho Gaya, 
Ek Raat Wo Dono Ikat'the Huye Aur Ye Shakhs Us Aurat Ki 
Qurbat Mein Bekhud Ho Gaya 


Is Shakhs Ke Chehre Pe Ek Massa Tha, Us Aurat Ke Paas Ek 
Zehar Aalud Chaaqu Tha Magar Use Maloom Nahin Tha Ke Ye 
Zehar Aalud Hai, Us Aurat Ne Us Chaaqu Ki Madad Se Is 
Shakhs Ka Massa Kaat Diya Jiske Natije Mein Zehar Us Shakhs 
Ke Jism Mein Sarayat Kar Gaya Magar Us Aurat Ki Qurb Ki 





1 (Al Abreez, Urdu, Safa430) 

La Ilaha Illallah, Chishti Rasoolullah? 





Bekhudi Ne Use Pata Bhi Nahin Chalne Diya Ke Kab Zehar Uske 
Jism Mein Phaila Aur Kab Uski Rooh Nikal Gai! 

Jab Kafir Ki Shaitani Muhabbat Ka Ye Aalam Hai Ke Use 
Apne Jism Se Rooh Nikalne Ka Pata Bhi Nahin Chala To Phir 
Allah Ta'ala Ki Zaat Ke Saath Ahle Iman Ki Muhabbat Ka Kya 
Aalam Hoga?" 


Allah Ta'ala Ki Muhabbat Aur Uske Qurb Se Baaz Khawaas 
Par Aisi Hi Ek Bekhudi Taari Hoti Hai Jise Hum Alfaaz Ke Zariye 
Poori Tarah Bayaan Nahin Kar Sakte, Isi Khaas Haalat Mein Kai 
Auliya -e- Kiraam Se Aise Jumle Mangool Hain Ya Aise Af'aal 
Unse Saadir Huye Hain Ke Ba Zaahir Khilafe Shara Hain Lekin 
Asal Mein Un Par Koi Hukm Nahin 


Kya Aaj Bhi Haalate Sukar Waale Mazoor Hain? 


Malfoozaat -e- Aala Hazrat Mein Hai : 

Arz : Baaz Akabir Auliya -e- Kiraam Se Kuchh Kalimaat Aise 
Saadir Huye Jo Bazaahir Khilafe Shariat Hain Us Mein Unko 
Mazoor Rakha Jaata Hai Aur Un Kalimaat Ki Taaweel Ki Hai, 
Agar Koi Is Zamane Mein Aise Alfaaz Kahe To Us Ko Mazoor 
Kyun Nahin Rakha Jaata? 

Irshad : Agar Uski Wilayat Saabit Ho Jaaye To Us Ko Bhi 
Mazoor Rakha Jayega? 


1 (Al Abreez, Urdu, Safa430) 
2 (Malfoozaat -e- Aala Hazrat, Safa353) 

La Ilaha Illallah, Chishti Rasoolullah? 





Taaweel Ya Difa Kyun? Saaf Radd Aur Inkaar Kyun 
Nahin? 

Ho Sakta Hai Koi Ye Aitraz Kare Ya Zehan Mein Ye Ishkaal 
Aaye Ke Hum Aise Wagiyaat Aur Agwaal Wa Af'aal Waghaira 
Ka Difa Kyun Kar Rahe Hain? Is Ki Taaweel Kyun Kar Rahe 
Hain? Kya Hum In Sab Ka Seedha Radd Nahin Kar Sakte? Kya 
Hum In Sab Ko Mauzu Wa Be Asal Qaraar Nahin De Sakte? To 
Iska Jawab Ye Hai Ke Aisa Karna Ifraat Wa Tafreet Se Khaali 
Nahin Hoga Kyunki Humare Paas Dono Pahlu Maujood Hain 
Aur Humare Akabireen Ne Yahi Taleemaat Aam Ki Hain Ke 
Hattal Imkaan Taaweel Ki Jaaye Aur Yahan To Taaweel Bilkul 
Maslake Ehtiyat Hai Na Ke Taaweele Baatil Jo Ke Mamnu Hai 


Jahan Par Wagiyaat Ki Nisbat Kisi Ghair Motabar Shakhs Ki 
Taraf Ho Aur Hawale Bhi Mazboot Na Ho To Wahan Seedha 
Radd Hi Kiya Jaata Hai Lekin Jab Mamla Bade Buzurgo Ka Ho, 
Motabar Kitabo Ka Ho To Ye Mas'ala Naazuk Ho Jaata Hai 
Chunanche Imam Sharani Rahimahullahu Ta'ala Farmate Hain 
: Sufiya Ke Jis Kalaam Par Inkar Wa Aitraaz Kiya Jaata Hai To 
Wo Khilaf -e- Shariat Baat Jo Unhone Kahi Hi Nahin Hoti Baaz 
Mukhalifeen Ne Unki Kitabo Mein Apni Taraf Se Bohtaan 
Tarazi Karte Huye Shamil Kar Di Jaisa Ke Shaykh Muhiyuddin 
Bin Al Arabi Ki Futoohaat -e- Makkiya, Fusoosul Hakam Mein 
Baaz Baatein Zaahir Shara Ke Khilaf Shamil Kar Di Gai'n Jaisa 
Ke Badruddin Bin Jama'ah Ne Farmaya Hai, 

Kabhi Inkar Ki Wajah Ye Hoti Hai Ke Inkar Karne Waala 
Qaume Sufiya Ki Islahaat Se Wagif Nahin Aur Unke Magamaat 

La Ilaha Illallah, Chishti Rasoolullah? 





Ka Zauq Nahin Rakhta Jaisa Ke Umar Bin Al Ghaariz Radiallaho 
Ta'ala Anho Ke Qasida -e- Taaiya Mein Unki Giftagu Hai 


Pas Aagil Wo Hai Jo Ke Inkar Nahin Karta Balki Jo Baat 
Samajh Mein Na Aaye Use Un Baato Mein Se Qaraar De Jo 
Uski Samajh Se Baalatar Hain Khusoosan Isliye Ke Humein 
Auliyaullah Mein Se Kisi Ek Ke Mutalliq Bhi Ye Baat Nahin 
Pahunchi Ke Unhone Logon Ko Wuzu Ya Namaz Ya Roza 
Waghaira Ko Tark Karne Ka Khilafe Shara Hukm Diya Hai Balki 
Unke Tamam Rasail Kitabo Sunnat Ki Pabandi, Apne Akhlaq 
Wa Aamaal Ke Ilaaj, Unhein Aaludgiyo Aur Ikhlaas Ko Majrooh 
Karne Waali Illato Se Paak Karne, Takleef Bardasht Karne, Kisi 
Ko Na Satane, Zuhd, Parhezgari Aur Khaufe Khuda Ko Apnane 
Ke Hukm Ke Saath Mamoor Hain Balki Kai Martaba Inka Inkaar 
Karne Waala Khud Un Aam Sifaat Ki Zid Se Aaluda Hota Hai 


Chunanche Kabhi Aarife Rabbani Apni Nazm Waghaira 
Mein Haq Tabaraka Wa Ta'ala Ki Zubaan Par Yaani Uski 
Tarjumani Mein Kalaam Karta Hai, Kabhi Lisaane Rasool 
Alahissalam Par Bolta Hai, Kabhi Qutub Ki Zubaan Par Guftagu 
Karta Hai To Un Mein Se Baaz Log Samajhte Hain Ke Wo Apni 
Zubaan Par Keh Raha Hai To Wo Inkaar Mein Jaldi Karta Hai 

Baaz Awqaat Ek Aalime Deen Baaz Sufiya Par Awaam Aur 
Hijab Waalo Par Reham Karte Huye Is Khauf Ki Wajah Se Inkar 
Karta Hai Ke Ye Log Apni Jahalat Ki Wajah Se Ise Pareshan 
Karein Aur Yun Apne Aap Ko Halakat Mein Daal Lein 

Ye Inkar Us Sufi Par Min Kullil Wujooh Radd Ke Liye Nahin 
Hota Jaisa Ke Shaykh Burhanuddin Al Bagayi Ne Syedi Umar 
Bin Al Ghaariz Rahimahullahu Ta'ala Ke Kalaam Mein Is 

La Ilaha Illallah, Chishti Rasoolullah? 





Hikmate Amali Ko Apnaya Aur Baaz Dusre Hazraat Ne Shaykh 
Muhiyuddin Bin Al Arabi Ke Kalaam Mein Guftagu Farmayi 

Isiliye Hazrate Syedi Ali Al Knawwas Radiallaho Ta'ala Anho 
Farmaya Karte The Ke Koi Kaamil Usi Wagt Martaba -e- 
Kamaal Ko Pahunchta Hai Jab Ke Uska Kalaam Zaahir Shariat 
Ke Daghdar Na Kare Kyunki Hazrate Shaare eek AA 
Ne Ise Apni Shariat Par Ameen Banaya Hai! 


Oaule Bayazeede Bustami Aur Iski Taujeeh 
Aapka Qaul Hai: 
"Aye Mere Parwardigar! go we el, bg Geb 
Tera Meri Taa'at Karna 
Mere Teri Taa'at Karne Se S 
Zyada Azeem Hai 


Is Qaul Ke Baare Mein Imam Sharani Farmate Hain Ke Iski 
Taujeeh Ye Hai Ke Aye Mere Parwardigar! Meri Dua Ko Tera 
Qabool Farma Lena Yaani Main Guzarish Karta Hoon Ke Meri 
Maghfirat Farma, Mujh Par Reham Farma, Mujhe Maafi Ata 
Farma, Aur Mera Muwakhiza Na Farma, Tera Ise Qabool 
Farma Lena Isse Kahin Zyada Azeem Hai Ke Main Tere Hukm 
Ki Tameel Karoon Aur Teri Nahi (Mana Ki Hui Baato) Se Ruk 
Jaaun Kyunki Tu Azeem Hai Aur Main Hageer, Tu Aaqa Hai Aur 
Main Banda, Isiliye Allah Ta'ala Ke Saath Adab Waalo Ne Is 
Qism Ke Alfaaz Ko Chhupa Kar Ise Dua Ka Naam Diya To Isse 
Maloom Hua Ke Bayazeede Bustami Radiallaho Ta'ala Anho Ki 





1 (Al Yawageeto Wal Jawahir, Urdu, Safa43, 44) 

La Ilaha Illallah, Chishti Rasoolullah? 





Muraad Ye Nahin Ke Allah Ta'ala Unka Mutee Hai, Allah Ki 
Shaan Isse Buland Wa Baala Hai, Yaani Dua Ko Qabool 
Farmana Muraad Hai! 


Dusra Qaul Aur Iski Taujeeh 


Aapne Ek Qaari Ko Suna Jo Padh Raha Tha "Tere 
Parwardigar Ki Pakad Albatta Sakht Hai" (Al Quran) 
Aapne Sun Kar Aisi Cheekh Maari Ke Naak Se Khoon Behne 
Laga Aur Kaha : 
Yaani Mera Pakadna Uske KUTUNGA 
Mujhe Pakadne Se Zyada 
Sakht Hai 


Yahan Aapki Muraad Ye Hai Ke Allah Ta'ala Ka Mujhe 
Pakadna To Rehmat Ke Saath Hi Makhloot Hoga Kyunki Apne 
Bande Par Uski Rehmat Us Par Uske Ghazab Par Ghalib Hai 
Kyunki Hadeese Oudsi Mein Iska Irshad Hai: 

Meri Rehmat Mere 


Ghazab Se Aage Hai 


Pas Wo Apne Bande Par Uski Shafgat Karne Waali Walida 
Se Zyada Reham Farmane Waala Hai Jab Ke Bayazeed Ki Pakad 
Aisi Nahin, Wo To Mahaz Integam Hai Jis Mein Rehmat Ki 
Aamezish Nahin Kyunki Tangi Ki Wajah Se Iska Ghazab Iski 
Rehmat Par Ghalib Hai To Goya Iska Apne Bhai Ko Pakadna 
Allah Ta'ala Ke Ise Pakadne Se Zyada Sakht Hai Khususan Apne 
Dushman Ko Jabki Us Par Qaabu Paa Le To Qareeb Nahin Ke 


1 (Al Yawageeto Wal Jawahir, Urdu, Safa45) 

La Ilaha Illallah, Chishti Rasoolullah? 





Us Par Dunya Wa Aakhirat Mein Reham Farmaye, Shaykh 
Muhiyuddin Waghaira Ne Iski Is Tarah Taaweel Ki Hai! 


Shaykh Shibli Ke Qaul Ki Taujeeh 


Aap Se Mangool Hai Ke Aapne Farmaya Ke "Meri Zillat Ne 
Yahood Ki Zillat Mo'atal Kar Di" Is Mein Aapki Muraad Ye Ho 
Sakti Hai Ke Allah Ta'ala Ke Huzoor Meri Aajizi Uske Darbar 
Mein Yahood Ki Zillat Se Zyada Badi Hai Kyunki Aajizi Waala 
Allah Ta'ala Ki Azmat Ke Mutalliq Apni Maarfat Ke Miyaar Par 
Hi Aajizi Karta Hai Aur Is Mein Shak Nahin Ke Hazrate Shibli 
Yahood Ke Mugable Mein Allah Ta'ala Ki Azmat Ka Irfaan 
Zyada Rakhte Hain To Allah Ta'ala Ke Huzoor Aapki Aajizi 
Yahood Ki Zillat Se Zyada Hogi? 


Dusre Qaul Ki Taujeeh 
Aapse Ye Qaul Bhi Mangool Hai: 


Yaani Jubbe Aur Badan YI d> 3 G L ab! YI dul L 
Mein Allah Ta'ala Ke Siwa a | 


Kuchh Nahin, Isse Aapki 
Muraad Ho Sakti Hai Ke 
Mere Jism Mein Allah 
Ta'ala Ke Siwa Koi Faail 
Nahin Jaisa Ke Baaz Ne 
Kaha : 


AU 





1 (Al Yawageeto Wal Jawahir, Urdu, Safa45) 
2 (Al Yawaqeeto Wal Jawahir, Urdu, Safa45) 

La Ilaha Illallah, Chishti Rasoolullah? 





To Isse Iski Muraad ds II YI SIG 
Kaunain Ki Nafi Hargiz 


Nahin Aur Na Ye Ke Allah 
Ta'ala Ne Apni Khalq 
Mein Hulool Farmaya! 


Shaykhe Akbar Ke Qaul Ki Taujeeh 


Aapse Mangool Hai Ke Aapne Farmaya : Mujhe Mere Rab 
Ne Mere Qalb Ki Taraf Ye Baat Bayaan Ki Aur Darmiyan Se 
Parde Utha Diye! 


Aapki Muraad Ye Nahin Ke Allah Ta'ala Ne Aapse Aise 
Kalaam Farmaya Jis Tarah Ambiya Alahimussalam Se Farmaya, 
Isse Sirf Ye Muraad Hai Ke Allah Ta'ala Ne Ilhaam Ke Firishte 
Ke Zariye Aapko Baaz Ahwaal Bayaan Kiye Aur Ye Huzoor dé 


” 
w 


siasi GU54 Ke Is Irshad Ki Fehrist Mein Aata Hai Ke Meri 


Ummat Mein Muhaddas Ho To Umar Hai Aur Iski Wazahat Ye 
Hai Ke Auliyaullah Ko Jo Wahi -e- IIhaam Hoti Hai Us Mein Aur 
Us Wahi Mein Jo Ambiya Ko Apne Liye Ya Apni Ummato Ke 
Liye Shariat Muqarrar Karne Ke Liye Hoti Hai, Farq Ye Hai Ke 
Nabi Firishte Ka Mushahida Karta Hai Aur Uska Kalaam Sunta 
Hai Pas Wo Firishte Ke Mushahide Aur Simaa -e- Kalaam Dono 
Ka Jaame Hota Hai Jabki Wali Is Tarah Nahin Kyunki Wo 
Firishto Ka Kalaam Sunta Hai, Uska Jism Nahin Dekhta Aur 
Agar Uska Jism Dekhe To Kalaam Nahin Sunta Aur Is Mein 
Raaz Ye Hai Ke Nabi Shariat Jaari Farmata Hai Jabki Wali Iski 


1 (Al Yawaqeeto Wal Jawahir, Safa46) 

La Ilaha Illallah, Chishti Rasoolullah? 





Pairwi Mein Apne Nabi Ki Shariat Ki Dawat Deta Hai Jo Ke Us 
Wali Ke Nazdeek Hatman Saabit Hoti Hai Pas Use Kisi Amr Ke 
Mazeed Inkeshaf Ki Zaroorat Nahin Hoti Jabki Nabi Shara -e- 
Jadeed Jaari Farmata Hai Aur Dusri Shara Mansookh Karta Hai 
To Use Mazeed Inkeshaf Wa Takeed Ki Zaroorat Hoti Hai! 


Mazkoora Taujeehaat Se Ye Baat Saaf Maloom Hoti Hai Ke 
Humein Taaweel Karna Zaroori Hai Aur Har Baat Ka Bina 
Soche Samjhe Radd Karna Hargiz Munasib Nahin 

Sufiya Ke Mamlaat Kaafi Alag Hote Hain, Yahan Par Har Kisi 
Ko Kalaam Karne Se Pehle Achhi Tarah Soch Samajh Lena 
Chahiye, Humare Akabireen Ne Sufiya Ka Humesha Difa Kiya 
Hai Jiski Kuchh Misalein Aapne Dekhi 


Ye Ek Aisa Aham Aur Mufeed Mauzu Hai Ke Iski Badaulat 
Beshumar Logon Ke Iman Mahfooz Rahe Warna Aitraz Ki 
Badaulat Jaane Kis Qadr Log Apni Aagbat Kharaab Karte 
Kyunki Ahlullah Par Aitraz Ki Badaulat Anjaam Kharaab Hota 
Hai Chunanche Mash'hoor Qaul Hai Ke : 

Auliyaullah Ke  Gosht lil 
Zehar Aalud Hain? 

Yaani In Par Aitraz Karne 

Waale Ka Imaan Nahin Bachta 


1 (Al Yawageeto Wal Jawahir, Safa46) 
2 (Al Yawageeto Wal Jawahir, Safa47) 

La Ilaha Illallah, Chishti Rasoolullah? 





Sukar Yaani Shathiyaat 


Haalate Sukar Ko Shathiyaat Bhi Kaha Jaata Hai Aur 
"Shathiyaat -e- Auliya" Ye Bagayeda Ek Mauzu Hai Jis Par 
Ulama -e- Mutagaddimeen Wa Mutakhireen Ne Tafseel Se 
Likha Hai, Agar Koi Aaj Ka Banda Khada Ho Kar In Sab Ka Inkar 
Kare Ya Iska Mazag Banaye To Yageen Jaanein Ke Wo Jahil Hai 
Aur Ahle Ilm Hi Uski Jahalat Ko Samajh Sakte Hain 

Is Mauzu Par Likhne Waalo Mein Bade Bade Ayimma Wa 
Muhaddiseen Aur Sufiya -e- Kiraam Ka Naam Aata Hai Ke 
Jinhone "Shathiyaat", "Sukar" Aur "Haalat -e- Khaas" 
Waghaira Ka Unwaan De Kar Is Tarah Ke Waqiyaat Aur Aqwaal 
Ko Nagal Kiya Hai Aur Phir Unki Sharai Haisiyat Bayaan Ki Hai 
Aur Ab Itni Kasrat Se Ibaraat Aur Wazahat Kitabo Mein 
Maujood Hone Ke Baad Bhi Koi Munkir Bane To Uski Jahalat 
Ab Uske Liye Badi Halakat Ban Chuki Hai 


Is Haalat Ki Kaifyat: 


Hazrate Shah Waliullah Muhaddise Dehelvi Farmate Hain 
Ke Jinse Ye Aqwaal Saadir Huye (Jo Ba Zaahir Khilafe Shara 
Hain), Ye Jinhone Bhi Kaha Ghaliban Ghalaba -e- Haal Aur Apni 
Nazar Se Jihate Imkaan Ki Nafi Karte Huye Kaha Wagarna 
Asma -e- Uloohiyat Ka Itlaaq Siwaye Tamam Maloomaat Ke 
Aalam Ki Kisi Cheez Par Warid Nahin Aur Ye Ilm Aisa Kehne 
Waalo Mein Maujood Na Tha Aur Dar Haqeeqat Ye Ilm Kisi Bhi 
Mazhar Mein Na To Paaya Gaya Aur Na Abad Tak Paaya 
Jayega, 

La Ilaha Illallah, Chishti Rasoolullah? 





Kehte Hain : Agar Tajalli -e- Bargi Apne Khawaas Ke Saath 
Daaim Ho Jaaye To Ye Ihaata -e- Jamee Malumaat Hoga Magar 
Tajalli -e- Zaati Ka Dawaam Kyunkar Ho Sakta Hai Jabki Rooh 
Badan Ko Chhod Jaati Hai Aur Badan Mutafarriq Wa Paara 
Paara Ho Jaata Hai! 


Imam Ibne Hajar Aur Shathiyaat -e- Awliya 


Allama Imam Ibne Hajar Makki (M974H) Awliya Ki Isi Khaas 
Haalat Ke Baare Mein Likhte Hain Ke Hazrate Aarifeen Par 
Kuchh Aise Awgaat Aate Hain Jin Mein In Par Ilm Wa Baseerat 
Ki Aankh Ke Saath Shuhoode Hag Ka Ghalaba Ho Jaata Hai, Jab 
Unke Haq Mein Ye Shuhood Kaamil Wa Taam Ho Jaata Hai To 
Wo Har Cheez Se Hatta Ke Apni Zawaat Wa Nufoos Se Bhi 
Bekhabar Ho Jaate Hain Siwaye Haq Ta'ala Ke Inhein Kisi Ka 
Sha'oor Baagi Nahin Rehta Pas Aisi Haalat Mein Wo Is Qurbe 
Aqdas Ki Zubaan Par Guftagu Karte Hain, Jis Qurbe Aqdas Se 
Inko Nawaza Gaya Hota Hai Aur Jis Ki Taraf Is Hadeese Qudsi 
Mein Ishara Kiya Gaya Hai : 


Jab Main Apne Bande Se 
Muhabbat Karta Hoon To 
Main Uski Sam'av Uski 
Aankh, Uska Haath Aur 
Uska Paaon Ban Jaata 
Hoon? 


1 (Anfaasul Aarifeen, Urdu, Safa234) 
2 (Sahih Ibne Hibban, 2/58, 347) 

La Ilaha Illallah, Chishti Rasoolullah? 





Allah Ta'ala Ne Apni Zaate Aqdas Ke Liye Jo Cheez Saabit 
Farmai Hai Us Haal Mein Sufiya -e- Kiraam Usko Apni Zawaat 
Ke Liye Batareeq Ibhaam Saabit Karte Hain, Usko Wo Na 
Batareeq Haqeeqat Saabit Karte Hain Aur Na To Us Ittehad Me 
Maana Mein Saabit Karte Hain Jo Ayen Kufro Ilhaad Hai Jis Se 
Allah Ta'ala Ne Aarifeen Ko Mahfooz Rakha Hua Hai 

Balki Is Ittehade Shuhood Ke Maana Mein Saabit Karte 
Hain Jo Shuhood Sirf Allah Ta'ala Ki Zaate Agdas Ki Taraf Hukm 
Raaje Karta Hai 

Lihaza In Buzurgo Ke Aqwaal "Anal Haq" Aur "Subhani" Ka 
Matlab Ye Hai Ke Allah Ta'ala Ne Apne Shuhood Ki Tajalli Mujh 
Par Daali Hatta Ke Main Goya Wo Ban Gaya 

Ye Saari Guftagu To Is Soorat Mein Hai Ke Jab Is Tarah Ke 
Aqwaal Ka Sudoor Unse Haale Sahaw Mein Hua Ho Aur Agar 
Is Tarah Ke Aqwaal Ka Sudoor Unse Haale Ghaibat (Jab Wo 
Allah Ta'ala Ke Siwa Har Cheez Se Bekhabar Hote Hain) Mein 
Hua Hai To Wo Shathiyaat Hain Jin Par Koi Hukm Nahin Lag 
Sakta Kyunki Alfaaz Par Hukm Tab Hi Lagaya Jaata Hai Jab 
Unka Talaffuz Karne Waala Haale Mahaw Aur Haalate 
Ikhteyar Mein Unka Talaffuz Kare 

Hazrate Bayazeede Bustami Ka Ye Qaul Bhi Inhi Aqwaal Se 
Talluq Rakhta Hai 

Mere Jhubbe Mein Allah ANI è KAG 
Ta'ala Ke Siwa Koi Nahin! 

Is Tarah Ke Aqwaal Agar Haalate Sahaw Mein Saadir Ho'n 

To Unki Taaweel Aur Unka Hukm Wo Hai Jiska Hum Tazkira 





1 (Mishkaatul Anwaar Lilghazali, 1/57) 

La Ilaha Illallah, Chishti Rasoolullah? 





Kar Chuke Hain Aur Agar Haalate Sahaw Mein Saadir Na Ho'n 
To Phir Unka Koi Matlab Nahin Hota Aur Un Par Koi Hukm 
Daair Nahin Hota! 


"Shath" Se Kya Muraad Hai? - Imam Ghazali 


Imam Ghazali Rahimahullahu Ta'ala Likhte Hain Ke Shath 
Se Muraad Do Qism Ka Kalaam Hai Jo Baaz Sufiya Ki Ijaad Hai 


(1) Allah Ta'ala Ki Muhabbat Aur Wisaal Ke Lambe Chaude 
Daawe Jiski Wajah Se Inhein Zaahiri Aamaal Ki Haajat Nahin 
Rehti Yahan Tak Ke Baaz Logon Ne To Ittehad Ka Daawa Kar 
Diya Aur Kaha Ke Hijab Uth Gaya, Wo Apni Aankho Se Rab 
Ta'ala Ko Dekhte Hain Aur Unhein Barahe Raast Khitab Hota 
Hai, Wo Kehte Hain Humein Ye Kaha Gaya Hai Aur Humne Yun 
Kaha, 

Wo Is Mein Hazrate Mansoor Bij Hallaj Ki Mushabehat 
Ikhteyar Karte Hain Jinhein Is Qism Ke Kalimaat Kehne Ki 
Wajah Se Sooli Chadhaya Gaya Aur Unke Qaul "Anal Haq" Se 
Daleel Pakadte Hain Aur Ise Daleel Banate Hain Ho Hazrate 
Bayazeede Bustami Se Mangool Hai Ke Unhone "Subhani 
Subhani" Kaha Tha 


Ilme Kalaam Ke Is Fann Se Awaam Ko Bahut Nugsan 
Pahuncha Yahan Tak Ke Kisano Ki Ek Jama'at Ne Kashtkari 
Chhod Kar Is Tarah Ke Daawe Shuru Kar Diye Kyunki Is Qism 
Ke Kalaam Se Tabiyatein Lutf Andoz Hoti Hain Ke Is Mein 
Maqamaat Aur Ahwaal Ke Husool Ke Liye Aamaal Aur Tazkiya 





1 (Fatawa Hadeesiya, Urdu, Safa809) 

La Ilaha Illallah, Chishti Rasoolullah? 





-e- Nafs Ki Haajat Nahin Hoti To Phir Ghabbi Log Is Ka Daawa 
Karne Se Kyun Baaz Rahein Aur Manghadat Wa Muhmal 
Baatein Kyun Na Kahein Aur Jab Un Par Koi Aitraz Kare To 
Fauran Keh Dete Hain Ke Id Aitraz Ka Sabab Ilm Aur Munazra 
Hai, Ilm To Hijab Hai Aur Munazra Nafs Ka Amal Hai Aur Ye 
Baatein To Noore Ke Haq Ke Mushahide Ke Saath Baatin Se 
Uthti Hain Pas Ye Aur Is Qism Ki Baato Ka Shar Shehro Mein 
Aam Ho Gaya, Isse Awaam Ko Bahut Nugsan Pahuncha Yahan 
Tak Ke Jo Is Qism Ki Koi Baat Kahe To Deene Islam Mein Use 
Qatl Kar Dena Dus Ko Zinda Rakhne Se Afzal Hai Aur Hazrate 
Bayazeede Bustami Ke Baare Mein Jo Mangool Hai Wo Sahih 
Nahin Aur Agar Aap Rahimahullahu Ta'ala Se Ye Baat Suni Bhi 
Gai Hai To Wo Goya Aap Apne Dil Mein Jo Kalaam Baar Baar 
Kehte Uski Hikayat Karte Huye Aapne Kaha Hai Jaisa Ke Koi 
Aap Ko Ye Kehte Huye Sune : 

Beshak Main Hi Hoon > à 226 UNANG 6175 

Allah Ke Mera Siwa Koi 

Mabood Nahin, To Meri (14:45) 

Bandagi Kar 


To Zaroori Hai Ke Ise Bataure Hikayat Hi Samjha Jaaye 


(2) Shath Ki Dusri Qism Wo Alfaaz Hain Jo Samajh Mein Na 
Aayein, Un Ke Zaahir To Achhe Ho'n Lekin Unke Muaani 
Holnaak Ho'n Aur Un Mein Koi Faida Na Ho Neez Wo Kalimaat 
Aise Nagabile Faham Ho'n Ke Ya To Unke Kehne Waalo Ke 
Samajh Mein Na Aate Ho'n Balki Aql Ki Kharabi Aur Khayal Ki 
Pareshani Ke Baais Usse Saadir Hote Ho'n, Ye Is Wajah Se Hota 

Hai Ke Jo Kalaam Uski Sama'at Se Takrata Hai Wo Iske Maana 
Ka Ihaata Nahin Karta Aur Ye Bahut Zyada Hota Hai, Ya Phir 
Wo Alfaaz Aise Ho'n Ke Khud Kehne Waale Ko To Samajh Mein 
Aayein Lekin Dusro Ko Samjha Na Paaye Aur Phir "Ma Fiz 
Zameer" Bayaan Karne Ke Liye Koi Ibarat Na La Paaye 

Iski Wajah Ye Hoti Hai Ke Use Ilm Se Shagaf Nahin Hota Aur 
Na Usne Muaani Ko Umda Alfaaz Se Tabeer Karne Ka Tariga 
Seekha Hota Hai, Is Tarah Ke Kalaam Ka Koi Faida Nahin Balki 
Aisa Kalaam Dilo Ko Pareshan Aur Aglo Aur Zahno Ko Hairan 
Kar Deta Hai Ya Aise Kalaam Ka Muhmal Ye Hota Hai Ke Usse 
Wo Muaani Samajh Liye Jaayein Jo Magsood Nahin Aur Har 
Ek Apni Khwahish Aur Tabiyat Ke Mutabiq Samajh Le! 


Aala Hazrat Aur Shathiyaat 


Imame Ahle Sunnat, Aala Hazrat Rahimahullahu Ta'ala 
Likhte Hain Ke Hazrate Sayyiduna Bayazeede Bustami Aur Un 
Jaise Deegar Awliya Khaas Tajalli Warid Hone Ke Waqt Shajar 
-e- Moosa Hote Hain 

Sayyiduna Moosa Kaleemullah Alaihissalam Ko Darakht 
Mein Se Sunai Diya 


Aye Moosa! Beshak Main 4 PAENG 
Allah Hoon Rab Saare si GA 
Jahaan Ka (30: PN 


Kya Ye Ped Ne Kaha Tha? Hasha Lillah (Hargiz Nahin) Balki 
Wahide Qahhar Ne Jis Darakht Par Tajalli Farmai Aur Wo Baat 
Darakht Se Sunne Mein Aai, Kya Rabbul Izzat Ek Darakht Par 
1 (Ihyaul Uloom, Imam Ghazali, 4/190) 

Tajalli Farma Sakta Hai Aur Apne Mahboob Bayazeed Par 
Nahin? 

Nahin Nahin! Wo Zaroor Tajalli -e- Rabbani Thi Kalaam 
Bayazeed Ki Zubaan Se Suna Jaata Tha Jaise Darakht Se Suna 
Gaya Aur Mutakallim (Yaani Kalaam Farmane Waala Allah 
Azzawajal Tha, Isiliye To Wahan Farmaya: 





Aye Moosa! Beshak Main KAN GN OT) A 
Allah Hoon Rab Saare d T 
Jahaan Ka (30: ae!) 
Usi (Allah) Ne Yahan Bhi Farmaya: 

Main Paak Hoon Aur Meri Sibak EA 


Shaan Buland Hai 


Aala Hazrat Mazeed Irshad Farmate Hain : 

Hazrate Maulvi Quddisa Sirruhu Ne Masnavi Shareef Mein 
Is Magaam Ki Khoob Tafseel Bayaan Farmai Hai Aur Tasallute 
Jinn Se Iski Tauzeeh Ki Hai Ke Insan Par Ek Jinn Musallat Ho 
Kar Uski Zubaan Se Kalaam Kare Aur Rab ls Par Qadir Nahin Ke 
Apne Bande Par Tajalli Farma Kar Kalaam Farmaye Jo Iski 
Zubaan Se Sunne Mein Aaye, Bila Shubha Allah Qadir Hai Aur 
Motariz Ka Aitraz Baatil 


Iska Faisla Khud Hazrate Bayazeede Bustami Ke Zamane Mein 
Ho Chuka , Zaahir Beeno Bekhabro Ne Unse Shikayat Ki Ke 


Aap "Gla plac! o ils" Kaha Karte Hain, Farmaya : Haasha (Yaani 
Hargiz) Main Nahin Kehta 
Kaha : Aap Zaroor Kehte Hain, Hum Sab Sunte Hain 

Farmaya : Jo Aisa Kahe Wajibul Qatl (Yaani Use Qatl Karna 
Wajib Hai), Main Bakhushi Tumhein Ijazat Deta Hoon Jab 
Mujhe Aisa Kehte Suno Be Dareegh Khanjar Maar Do, Wo Sab 
Khanjar Le Kar Muntazire Wagt Rahe Yahan Tak Ke Hazrat Par 
Tajalli Warid Hui Aur Wahi Sunne Mein Aaya "Gla atac! Lo blau" 


Ye Sunte Hi Wo Log Chaar Taraf Se Khanjar Le Kar Daude 
Aur Hazrat Par Waar Kiye Jisne Jis Jagah Khanjar Maara Tha 
Khud Us Ke Usi Jagah Laga Aur Hazrat Par Khat (Yaani 
Kharaash) Bhi Na Aaya, Jab Ifaaqa Hua, Dekha Log Zakhmi 
Pade Hain, Farmaya : Main Na Kehta Tha Ke Main Nahin Kehta 
Wo Farmata Hai Jise Farmana Baja (Wallahu Aalam)! 


Mujaddide Alfe Saani Aur Shathiyaat 


Hazrate Mujaddide Alfe Saani Rahimahullahu Ta'ala 
Tehreer Farmate Hain : 

Agar (Kisi Buzurg Se) Koi Aisa Lafz Saadir Hua Jiska Zaahiri 
Maana Uloom -e- Sharaiyya Se Mutabagat Nahin Rakhta Ho 
To Is Mein Shoro Gul Ki Zaroorat Nahin Ke Us Lafz Ko Thodi 
Tawajjo Se Zaahir Se Pher Kar Ilme Shariat Ke Mutabig Kiya Ja 
Sakta Hai Aur Musalman Par Tohmat Nahin Lagani Chahiye, 
Kisi Ke Fahash Ko Phailana Aur Har Jagah Fasiq Ko Ruswa 
Karna Munkar Wa Haraam Hai To Mahaz Shubhe Ki Bunyad 
Par Kisi Musalman Ko Ruswa Karna Kyunkar Munasib Ho Sakta 
Hai Aur Shehar Shehar Ailan Karna Kahan Ki Dayanatdari Hai 
Islami Tariqa Aur Behtar Tariqa Hai Ke Agar Koi Aisa Kalima 





1 (Fatawa Razviya, 14/666) 

Jiska Zaahir Khilafe Shara Hai, Agar Kisi Shakhs Se Saadir Ho 
Jaaye To Dekhna Chahiye Ke Uska Qaail Kaisa Hai, Agar Mulhid 
Zindeeq Ho To Uske Qaul Ka Radd Karna Chahiye Aur Islah Ki 
Koshish Karni Chahiye Aur Agar Uska Qaail Musalman Hai, 
Allah Aur Rasool Par Iman Rakhta Hai To Uske Is Qaul Ki 
Tashreeh Karni Chahiye Aur Is Qaul Ka Sahih Muhmal 
Nikalna Chahiye Ya Us Qaail Se Is Khilafe Shara Qaul Ki 
Tashreeh Wa Tauzeeh Aur Rafa -e- Ishtebah Ka Mutalba Karna 
Chahiye Aur Agar Wo Shakhs Iski Sahih Tauzeeh Se Aajiz Aa 
Jaaye To Usko Naseehat Karni Chahiye 


Achhi Baat Ka Hukm Dene Aur Buri Baat Se Rokne Mein 
Narmi Baratni Behtar Hai Ke Ise Aadmi Maan Sakta Hai Aur 
Agar Magsood Manwana Na Ho Balki Ruswai Matloob Ho To 
Ye Dusra Mamla Hai, Allah Ta'ala Taufiq De! 


Hadeeqatun Nadeeya Shareef Mein Hai: 

Agar Koi Aarif Wa Buzurg Is Zamane Mein Bazaahir Khilafe 
Shara Kalaam Ka Takallum Karein To Unke Kalaam Ko Un Ahle 
Marifat Ke Samne Pesh Karna Chahiye Jo Ilme Zaahir Aur Batin 
Ke Jaame Hote Hain Kyunki Ye Hazraat Is Qism Ke Kalaam Ka 
Maana Aisa Jaante Hain Jo Khilafe Shara Nahin Hote Lekin Wo 
Ulama Jo Sirf Zaahiri Uloom Jaante Hain To Unke Is Qism Ke 
Qaul Ko Zaahiri Quraan Ke Khilaf Keh Dene Ka Koi Aitbar Nahin 
Kyunki Sufiya Ke Isharaat Ko Nahin Jaante Aur Na To Arbaabe 
Kamaal Ki Bareekiyo Ko Pehchante Hain, To Zyada Se Zyada Ye 
Hai Ke Ye Hazraat Ayeraab Aur Muaani -e- Lughwiya Ke Aitbar 





1(Maktoobaate Imam Rabbani, Safa566) 

Se Kalaam Karte Hain Aur Is Waza -e- Khaas Ko Nahin Jaan 
Paaye Jo Sufiya Ki Istelah Hoti Hai, 

Ye Log Ahle Kamaal Ko Bura Bhala Keh Daalte Hain, Halanki 
Ye Log Istelah Ko Samajhne Se Qasir Rehte Hain Aur Durust 
Qaul Karne Waale Ko Khatakar Thehrate Hain Aur Unhein Pata 
Nahin Chal Paata Kyunki Har Maidan Ke Kuchh Bahadur Hain 
Aur Har Bahadur Ko Tagat Wa Quwwat Haasil Hai 

Iski Nazeer Shaykh Abul Ghees Ibne Jameel Quddisa 
Sirruhu Ka Wo Wagiya Hai Ke Unke Paas Fugha Ki Ek Jama'at 
Aai To Shaykh Ne Unse Kaha Ke Mere Ghulam Ke Ghulam Ko 
Khush Aamadeed To Un Fugha Ne Shaykh Par Nakeer Farmai 
Aur Iska Tazkira Shaykh Ismayeel Hazrami Radiallaho Ta'ala 
Anho Se Kiya Jo Ilme Zaahir Aur Batin Ke Sangam The To 
Unhone Farmaya Shaykh Ne Sach Kaha, Tum Log Khwahishe 
Nafs Ke Ghulam Ho Aur Khwahishe Nafs Unka Ghulam Hai 


Un Sufiya -e- Kiraam Ke Aqwaal Mein Is Tarah Ka Kalaam 


Paaya Jaana Koi Tajjub Khez Nahin Jo Wahdatul Wujood Ke 
Qaail Hain Ya Huzoore Aqdas slegato gesti de Ko Tayyune 


Awwal Ki Haisiyat Se Maante Hain! 


Allama Hashmat Ali Khan Aur Haalate Sukar 


Khalifa -e- Aala Hazrat, Hazrate Allama Hashmat Ali Khan 
Rahimahullahu Ta'ala Likhte Hain Ke Baaz Akabir Awliya 
Radiallaho Ta'ala Anhum Par Baaz Awgaat Aisi Tajalliyaate 
Rabbaniya Hoti Hain Jin Ke Mushahida Mein Wo Hazraat Apne 





1 (Dekhiye Fatawa Amjadiya Hashiya, 4/287) 

Hosho Hawaas Sab Gum Kar Dete Hain, Bahalate Gum 
Kardgiye Hosho Hawaas Kisi Shakhs Ke Qaulo Fa'il Par Shariat 
-e- Mutahhara Mawakhiza Nahin Farmati, Is Haalat Ko 
Hazraate Sufiya Radiallaho Ta'ala Anhum Ki Istelah Mein 
Sukar Kehte Hain, Isi Ki Taraf Huzoor Purnoor, Murshide 
Barhag, Imame Ahle Sunnat, Aala Hazrat Qibla Radiallaho 
Ta'ala Anho Ishara Farmate Hain : 


Us Mein Rauza Ka Sajda Ho Ke Tawaf 
Hosh Mein Jo Na Ho, Wo Kya Na Kare 


Aur Haalate Hoshyari Ko Sufiya -e- Kiraam Ki Istelah Mein 
"Sahaw" Kehte Hain 
Hazraate Sufiya Radiallaho Ta'ala Anhum Se Bahaalate 
"Sukar" Agar Baaz Aqwaal Wa Af'aal Mukhalife Shariat Sarzad 
Ho Jaate Hain To Bahaalate Sahaw Un Kalimaat Aur Harakaat 
Se Apni Bezaari Zaahir Farmate Hain! 





1 (Fatawa Hashmatiya, Safa256) 





38 


La Ilaha Illallah, Chishti Rasoolullah? 





Deobandi Aalim, Rasheed Ahmad Gangohi Ka 
Maugif 


Hazrate Mansoor Hallaj Jinhone "Anal Haq" Ka Naara 
Lagaya Tha, Unke Baare Mein Deobandi Aalim, Rasheed 
Ahmad Gangohi Ne Likha Hai Ke Mansoor Mazoor The, Be 
Hosh Ho Gaye The Un Par Kufr Ka Fatwa Dena Bejaa Hai! 


Deobandi Aalim, Ashraf Ali Thanvi Ka Maugif 


Hazrate Khwaja Ghareeb Nawaz Ke Mazkoora Wagiye Ko 
Likhne Ke Baad Deobandi Aalim, Ashraf Ali Thanvi Likhta Hai 
Ke Kalima -e- Kufr Jab Hai Ke Maawal Na Ho (Yaani Taaweel 
Na Ho Sake) Aur Agar Ye Taaweel Ki Jaaye Ke Rasool Se 
Muraad Maana Lughwi Ho'n Aur Aam Ho'n Ba Waasta Aur Bila 
Waasta Ko Aur Is Bina Par Ye Maana Honge Ke Chishti Allah 
Ta'ala Ka Payaam Rasaa'n Aur Ahkam Ki Tableegh Karne 
Waala Hai Ba Waasta Rasoolullah Ke Jaisa Ke Hadees : 


Sai CL Lèd! 3 ail, 
AKSI AI ATE 3G yaa 


Ye Ek Ansari Sahabi Ka Qaul Hai Jis Mein Rasool Awwal Ba 
Maana Lughwi Hai Aur Jaise Quraan Majeed Mein Hazrate 
Eisa Alaihissalam Ke Firistaado Ko Jo Ambiya Na The, Surah - 
e- Yaasin Mein Mursal Farmaya Hai To Phir Kalima -e- Kufr 
Nahin Rehta, Isi Tarah Agar Ye Hamal Tashbeeh Baleegh Par 
Mabni Ho Jaise Abu Yusuf Abu Hanifa Mein Sab Ke Nazdeek 


1 (Fatawa Rasheediya, Safa107) 

Musallam Hai Tab Bhi Kafir Nahin Rehta Aur Zaahiri Wa 
Mutabadir Maana Muraad Lene Ki Tasreeh Khud Hazrate 
Khwaja Saahib Ke Is Qaul Mein Hai ain Kaun Hoon Aur Kya 
Cheez Hoon" Albatta Ye Sawal Baagi Raha Ke Mohim Ka 
Istemal Bhi To Jaayez Nahin To Is Ka Jawab Ye Hai Ke Majlise 
Khaas Thi Aur Mukhatib Wa Deegar Samayeen Khush Faham 
The Isliye Ye Mufsida Muhtamil Na Tha, Ab Rahi Ye Baat Ke 
Aakhir Maslihat Hi Kya Thi Jawab Zaahir Hai Ke Maslihat 
Imtehan Ki Thi Is Tarah Ke Agar Ye Rasikhul Aqeeda Hai To 
Mujh Ko Mukhalife Shariat Na Samjhega Koi Taaweel Kar Lega 
Warna Bhaag Jayega! 


(12509 0 pub AJ Aia GALA Aia) 


Itni Tafseel Bayaan Karne Ke Baad Ab Hum Bas Karte Hain, 
Samajhne Waalo Ke Liye Is Qadr Tafseel Kifayat Karegi, Waise 
Agar Mazeed Tafseel Se Likhna Shuru Kiya Jaaye To ls Par 
Bahut Likha Ja Sakta Hai 

Humne Mukhtasar Andaaz Mein Bayaan Karne Ki Koshish 
Ki Hai, Allah Ta'ala Humari Is Adna Si Kawish Ko Darja -e- 
Magbooliyat Ata Farmaye 





1 (Ba Hawala Fatawa Uttrakhand, Safa54) 

